నా వయసు 35. నాకు కోపమెక్కువ. చిన్న విషయంలోనైనా సరే ఎదుటివారితో విభేదించినప్పుడు వెంటనే కోపం వచ్చేస్తుంది. ఆ సమయంలో గట్టిగా వారిపై అరిచేస్తా. దీంతో తరచూ గొడవలు అవుతున్నాయి. ఇదెలా తగ్గించుకోవాలి? - ఓ సోదరి
కోపాన్ని నియంత్రించుకోలేకపోవడం మీ సమస్య అని తెలుస్తోంది. ఉద్వేగాలను అదుపుచేసుకునే తీరు... మనిషి స్వభావాన్ని బట్టి మారుతుంది. దీనికి కారణాలనేకం. మీ వ్యక్తిత్వంలో భాగంగా చిన్నప్పటి నుంచీ ఈ టెంపర్‌మెంట్‌ వచ్చి ఉండొచ్చు. ఆ సమయంలో మీ తల్లిదండ్రులు దాన్ని నియంత్రించే చర్యలు చేపట్టకపోవడంతో అది క్రమంగా పెరుగుతూ వచ్చిందేమో. రెండోది... అమ్మానాన్నలు లేదా కుటుంబ సభ్యుల నుంచి ఇది మీకు వంశపారంపర్యంగానూ వచ్చే అవకాశాలున్నాయి. లేదా అతి గారాబం, క్రమశిక్షణ వల్ల కూడా మీరిలా మారి ఉండే అవకాశం ఉంది. ఈ మూడింటిలో దేనివల్ల మీరిలా మారారో తెలుసుకోవడానికి మిమ్మల్ని మీరు ఓసారి నిశితంగా గమనించుకోండి.
మందులు వాడాలి...
కోపాన్ని నియంత్రించుకోలేకపోవడం వల్ల సమస్యలు ఎదురవుతున్నాయి అంటున్నారు కాబట్టి మీరొకసారి మానసిక వైద్యులను సంప్రదించండి. సాధారణంగా కొన్ని రకాల మానసిక వ్యాధుల్లోనూ కోపాన్ని అదుపు చేసుకోలేరు. వారు మిమ్మల్ని పరీక్షించి అది ఏ రకమైన సమస్య అనేది నిర్ధారిస్తారు. కోపోద్రేకాలను తగ్గించడానికి మాత్రలు సూచిస్తారు.
naa vayasu 35. naaku kopamekkuva. chinna vishayamloonainaa sare edutivaarito vibhedinchinappudu ventane kopam vachestundi. aa samayamlo gattigaa vaaripai arichesta. deentho tarachuu godavalu avutunnaayi. idela tagginchukovali? - oo sodari
kopanni niyantrinchukolekapova mee samasya ani telustondi. udvegaalanu adupuchesukune teeru... manishi swabhaavaanni batti maarutundi. deeniki kaaranaalanekam. mee vyaktitvamlo bhagamga chinnappati nunchi ee tempermente vachi undochu. aa samayamlo mee tallidandrulu daanni niyantrinche charyalu chepattakapovadamto adhi kramangaa perugutuu vachindemo. rendodi... ammaanaannalu leda kutumba sabhyula nunchi idhi meeku vamsapaaramparyamgaanuu vache avakaasaalunnaayi. leda athi garabam, kramasikshana valla kuudaa meerila maari unde avakaasam undi. ee moodintilo denivalla meerila mararo telusukovadaaniki mimmalni meeru osaari nisitamgaa gamaninchukondi.
mandulu vaadaali...
kopanni niyantrinchukolekapova valla samasyalu eduravutunnaayi antunnaru kabatti meerokasari maanasika vaidyulanu sampradinchandi. saadhaaranamgaa konni rakala maanasika vyaadhulloonuu kopanni adupu chesukoleru. vaaru mimmalni pareekshinchi adhi e rakamaina samasya anedi nirdhaaristaaru. kopodrekalanu tagginchadaaniki maatralu suuchistaaru.